stanford-oval/wikipedia huggingface dataset:
Loïc Leferme

Loïc Leferme
Loïc Leferme (28. elokuuta 1970 – 11. huhtikuuta 2007) oli ranskalainen vapaasukeltaja ja maailmanennätysmies. Lokakuussa 2004 Leferme teki vapaasukelluksen maailmanennätyksen sukellettuaan 171 metrin syvyyteen ilman hengityslaitteita. Leferme sai surmansa 36-vuotiaana huhtikuussa 2007 harjoitussukelluksella Villefranche-sur-Merissä Nizzan lähistöllä.
Ludus duodecim scriptorum

XII scripta -lauta museossa Efesoksessa
Roomalainen pelilauta 100-luvulta, Afrodisias
Ludus duodecim scriptorum, tai XII scripta, oli suosittu lautapeli Rooman valtakunnan aikoina. Pelin nimi tarkoittaa "kahdentoista merkinnän peliä", ja se todennäköisesti viittaa kolmeen kahdentoista merkinnän riviin, jotka löytyvät useimmista löytyneistä laudoista. Tabula-pelin uskotaan olevan XII scriptan jälkeläinen, ja molemmat ovat samankaltaisia nykyajan backgammonin kanssa.
Pelin on esitetty liittyvän Egyptiläiseen senet-peliin, mutta toisaalta monet tutkijat kyseenalaistavat tämän väitteen, koska lukuun ottamatta lautojen ulkonäön samankaltaisuutta ja nopan käyttöä, ei ole tiedossa todisteita pelien yhteydestä. Toinen teoriaa vastaan puhuva tekijä on, että viimeisin tiedetty klassinen senet-lauta on yli puoli vuosituhatta vanhempi kuin aikaisin tunnettu XII scripta -lauta. Aikaisin tiedetty maininta pelistä on Ovidiuksen Rakastamisen taidossa (Ars amatoria), joka on kirjoitettu ajanlaskun alun vaiheilla.
Lautapelin yksityiskohtaisesta pelaamisesta tiedetään hyvin vähän. Peliä pelattiin kolmella kuutionmallisella nopalla, ja jokaisella pelaajalla oli 15 palaa. Mahdollinen "aloittelijoiden" lauta, jossa välit on merkitty kirjaimin, esittää mahdollisesti palojen liikkumistapaa.
Loïc Nottet

| Loïc Nottet |
| --- | --- |

Henkilötiedot
Syntynyt: 10. huhtikuuta 1996 (ikä 28) Courcelles, Belgia
Ammatti:  laulaja, tanssija
Muusikko
Laulukielet:  englanti
Aktiivisena:  2014–
Tyylilajit:  pop
Soittimet:  laulu
Levy-yhtiöt:  Sony Music Belgium
Aiheesta muualla
www.loicnottet.com
  [ Muokkaa Wikidatassa ] [ ohje ]  
Loïc Edward Nottet (s. 10. huhtikuuta 1996 Courcelles) on belgialainen laulaja. Hän sijoittui toiseksi The Voice Belgiquen kolmannella tuotantokaudella vuonna 2014. Hän on toiminut laulajana vuodesta 2014 alkaen.
Vuoden 2014 marraskuussa Nottet valittiin Belgian edustajaksi vuoden 2015 Eurovision laulukilpailuun Itävallan Wieniin. Nottet esitti Euroviisuissa kappaleen Rhythm Inside. Hän pääsi jatkoon finaaliin, joka pidettiin Wienissä 23. toukokuuta 2015. Hän sijoittui finaalissa neljänneksi Italian ja Australian väliin. Myös kaksi vuotta aiemmin, vuonna 2013, Belgian edustaja Roberto Bellarosa oli kilpaillut The Voice Belgiquen edellisellä kaudella.
Joulukuussa 2015 Nottet voitti ranskalaisen Danse avec les stars (Tanssii tähtien kanssa) -ohjelman kuudennen kauden.
Huhtikuussa 2017 Nottet julkaisi esikoisalbuminsa nimeltään Selfocracy.
Käännös suomeksi
Loïc Négo

Loïc Négo lokakuussa 2020.
Loïc Négo (s. 15. tammikuuta 1991 Pariisi, Ranska) on ranskalais-unkarilainen jalkapalloilija, pelipaikaltaan oikea laitapuolustaja. Hän nousi Ranskassa Nantesin junioreista edustusjoukkueeseen mutta siirtyi kesällä 2011 Italiaan ja on sen jälkeen pelannut Belgiassa, Unkarissa ja Englannissa. Kaudet 2015–2023 hän edusti unkarilaisseura Fehérvária (entiseltä nimeltään Videoton). Kesällä 2023 hän siirtyi Ranskan Ligue 1:ssä pelaavaan Le Havreen.
Négo edusti nuorisomaajoukkueissa Ranskaa ja voitti alle 19-vuotiaiden Euroopan-mestaruuden vuonna 2010. Hän pelasi Unkarin A-maajoukkueessa ensimmäisen kerran lokakuussa 2020 EM-jatkokarsintaottelussa Bulgariaa vastaan. Kesällä 2021 pelatuissa EM-kilpailuissa hän tuli Unkarin ensimmäisessä alkulohko-ottelussa vaihdosta kentälle ja pelasi täydet minuutit kahdessa muussa ottelussa. Hän on maaliskuun 2024 loppuun mennessä pelannut 35 A-maaottelua ja tehnyt niissä kaksi maalia: marraskuussa 2020 EM-jatkokarsintaottelussa Islantia ja maaliskuussa 2021 MM-karsintaottelussa Andorraa vastaan.
Lengerich (Emsland)

| Lengerich |
| --- | --- |
 St. Benediktin kirkko
 vaakuna
 Lengerich
 Koordinaatit: 52°33′N, 7°32′E 
Valtio:  Saksa
Osavaltio:  Ala-Saksi
Piirikunta:  Emslandin piirikunta
Pinta-ala:  
 – Kokonaispinta-ala:  31,7 km²
Korkeus:  41 m
Väkiluku (2021):  2 704
 – Väestötiheys:  85 as./km²
Postinumero:  49838
Suuntanumero(t):  05904
 
 www.lengerich-emsland.de 
Infobox OKVirheellinen NIMI-arvo: 
Lengerichin sijainti Emslandin piirikunnassa. Pienemmässä kuvassa piirikunnan sijainti Ala-Saksin osavaltiossa.
Lengerich on kunta Ala-Saksin osavaltiossa luoteisessa Saksassa. Se on osa Lengerichin kuntayhtymää (Samtgemeinde Lengerich).
Maantiede

Lengerich sijaitsee Ala-Saksin länsiosassa noin 150 kilometriä Hannoverista länteen. Etäisyys Hampurista on noin 200 kilometriä lounaaseen, maanteitse noin 240 kilometriä. Emslandin suurin kaupunki, Lingen, sijaitsee noin 15 kilometriä Lengerichista länteen.
Historia

Lengerichin nykyisin kuntakeskuksen tienoille rakennettiin vuoden 800 jälkeen puinen kappeli, joka korvattiin vuoden 1000 paikkeilla kivikirkolla. Ensimmäinen asiakirjamaininta Lengerichista on vuodelta 890 muodossa Lengirichi. Paikkakunta kuului keskiaikana Tecklenburgin kreivikuntaan ja Schmalkaldenin sodan jälkeen Lingenin kreivikuntaan. 1800-luvun alun ranskalaisvallan jälkeen Lengerich kuului Hannoverin kuningaskuntaan. Paikkakunnan huomattavia historiallisia rakennuksia on 1870-luvulla rakennettu St. Benediktin kirkko, joka edustaa uusgotiikkaa.
Aiheesta muualla

Bauerschaft Lengerich, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Lengerich (Emsland)
Käännös suomeksi
Lliam Webster

| Lliam Webster |
| --- | --- |

Henkilötiedot
Syntynyt: 19. helmikuuta 1986 (ikä 38) Melbourne, VIC, Australia
Kansalaisuus:   Australia
Jääkiekkoilija
Lempinimi:  Little sexy
Pelipaikka:  hyökkääjä
Maila:  vasen
Pituus:  186 cm
Paino:  93 kg
Seura
Seura:  Melbourne Ice
Sarja:  AIHL
Pelinumero:  2
Pelaajaura
Pääsarjaura:  2001–
Aik. seurat:  Sport (Mestis) EC Hannover (GER-4)
Lliam Webster (s. 19. helmikuuta 1986 Melbourne, Victoria, Australia) on australialainen jääkiekkoilija. Webster on pelannut pääosan urastaan AIHL-joukkue Melbourne Icessa ja on ollut neljä kautta joukkueen kapteenina. Webster on myös Australian jääkiekkomaajoukkueen kapteeni.
Ura > Seuraura

Webster on pelannut kotikaupungissaan Melbournessa joka kausi. Hän pelasi Melbourne Jetsin joukkueen mukana ensimmäisen kerran 15-vuotiaana vuonna 2001. Kausina 2003–2004 ja 2004–2005 Webster kävi pelaamassa myös Pohjois-Amerikassa MJHL-liigaa Selkirk Steelersissä sekä OPJHL-liigaa Aurora Tigersissä ja Thornhill Thunderbirdsissä. Hän voitti AIHL:ssä Melbourne Icen sisäisen pistepörssin vuosina 2005, 2006 ja 2008 ja 2010.
Australian ulkopuolella Webster pelasi kausina 2005–2006 ja 2006–2007 Suomessa Vaasan Sportin A-nuorissa. Hän voitti jälkimmäisen kauden päätteeksi A-nuorten I-divisioonan hopeaa. Webster voitti myös 81 minuutillaan loppusarjan jäähypörssin. Hän pelasi myös molempina Sportissa vietettyjen kausien aikana yhden Mestis-ottelun. Kaudella 2008–2009 Webster pelasi Saksan neljänneksi korkeimmalla sarjatasolla Regionalligan EC Hannover Pferdeturm Towersissa. Australian sarja pelataan vasta kesällä, joten hän palasi kotimaahansa Melbourne Iceen Saksan kauden jälkeen ja jatkoi pelaamista Australiassa.
Vuodesta 2009 lähiten Webster on edustanut Melbourne Icea. Vuosina 2010, 2011, 2012 ja 2017 Ice voitti liigan mestaruuden. Webster toimi vuosina 2010, 2014, 2015 ja 2016 Icen kapteenina.
Ura > Maajoukkueura

Webster edusti Australiaa II-divisioonan MM-kilpailuissa vuosina 2004, 2005, 2006, 2007, 2008, 2010 ja 2011. Hän voitti lohkokultaa vuosina 2008 ja 2001, lohkohopeaa vuosina 2005 ja 2007 sekä lohkopronssia vuonna 2006. Webster oli vuoden 2010 turnauksessa joukkueen paras pistemies ja maalintekijä tehoilla 7+2=9. Vuoden 2008 turnauksessa hän jakoi viidellä osumallaan koko B-lohkon maalipörssin voiton joukkuetoverinsa Greg Oddyn kanssa. Webster pelasi myös sarjatasoa ylempänä I-divisioonan MM-kilpailuissa vuosina 2009 ja 2012. Hän oli jälkimmäisessä turnauksessa tehoilla 2+2=4 Australian paras pistemies. Joukkue putosi kuitenkin takaisin II-divisioonaan. Webster toimi kahdessa viimeisimmässä MM-turnauksessaan Australian varakapteenina.
Webster pelasi myös alle 20-vuotiaiden II-divisioonan MM-kilpailuissa vuonna 2006 sekä alle 18-vuotiaiden III-divisioonan MM-kilpailuissa vuonna 2003, jolloin hän voitti A-lohkon kultaa ja oli Australian paras pistemies tehoilla 5+4=9.
Lost Equilibrium

| ”Lost Equilibrium” Convulse |
| --- | --- | --- |

Singlen tiedot
 Albumilta: Reflections
 B-puoli: ”Memories”
 Julkaistu: 1993
 Formaatti: CDS
 Tuottaja(t): Jani Viitanen, Convulse
 Tyylilaji: death metal
 Kesto: 08.00
 Levy-yhtiö: Relapse
Convulsen muut singlet
|   | ”Lost Equilibrium” 1993 | ”Inner Evil” 2013 |
Lost Equilibrium on metalliyhtye Convulsen single, joka julkaistiin vuonna 1993 osana Relapse Recordsin Underground Series -sarjaa.
Kappaleet

Kappaleet säveltänyt ja sanoittanut Rami Jämsä.
Lost Equilibrium – 8.00
Memories – 4.08
Kokoonpano

Rami Jämsä – laulu, kitara
Toni Honkala – kitara
Juha Telenius – basso
Janne Miikkulainen – rummut
Aiheesta muualla

Albumi Lost Equilibrium Encyclopaedia Metallum -sivustolla (englanniksi)
Discogs: Convulse – Lost Equilibrium EP
Lootus (albumi)

| Lootus Aku Ankkuli |
| --- | --- | --- |

Cover-albumin tiedot
 Äänitetty : 2003
 Julkaistu: 2003
 Tyylilaji: suomirock
 Kesto: 43.45
 Levy-yhtiö: Riemu-levyt
Aku Ankkulin muut julkaisut
| Dr. Rockfinger & Outlaw Boys 1994 | Lootus 2003 | Für Elise 2006 |
Lootus on suomalaisen Aku Ankkuli -yhtyeen kolmas albumi. Se julkaistiin vuonna 2003.
Kappaleet

Tuntematon muusikko – 3.23
Uskon unelmiin – 3.08
Takaisin Siuroon – 3.38
Nuorena tansseihin – 2.51
Orpokodissa tapahtuu – 2.38
Lootus – 3.23
Lato – 1.29
Kolme muskettisoturia – 2.00
Mimmit pihtaa – 2.15
Vanha ränsistynyt elokuvateatteri – 3.02
Arja-tädin ihmeellinen matka – 2.51
Puoli kuppia kauneutta – 3.44
Sinne ei aurinko paista – 2.48
Anna vielä aikaa – 8.35
Kokoonpano

Simo Koivunen – laulu, basso
Timo Rautiainen – kitara
Seppo Pohjolainen – rummut, huuliharppu, laulu
Kokoonpano > Tuotanto

Tuomo Valtonen – äänittäjä
Kaj Stenvall – kannen kuva (Waterhouse, 1993)
Arvostelut

Soundi:
Lumen database

| Lumen |
| --- | --- |

Verkkosivusto:  lumendatabase.org
Kaupallinen:  ei
Avattu:  2001
Nykyinen tila:  aktiivinen
Lumen database (aiemmin nimellä Chilling Effects) on Harvardin yliopiston ylläpitämä projekti, joka listaa tietokantaansa eri internetsivustoihin kohdistuvia DMCA-poistopyyntöjä.
Lester Rodney

Lester Rodney
Lester Rodney (17. huhtikuuta 1911 – 20. joulukuuta 2009) oli yhdysvaltalainen toimittaja. Hän oli etnisten ryhmien tasa-arvon kannattaja. Hän vaikutti muun muassa värimuurin murtamisessa baseballissa.
Lester Rodney syntyi New Yorkissa. Hänen vanhempansa olivat Isabel Cotton ja Max Rodney. Rodneyn lapsuudessa tämän  isä menetti työnsä ja perhe joutui koville. Ennen toista maailmansotaa Rodney työskenteli toimittajana. toisessa maailmansodassa hän palveli Tyynellämerellä.
Rodney asui Walnut Creekissä Kaliforniassa. Hän jäi leskeksi 2004 ja kuoli 98-vuotiaana vuonna 2009.
Lleyton Hewitt

| Lleyton Hewitt |
| --- | --- |

Henkilötiedot
Syntynyt: 24. helmikuuta 1981 (ikä 43)
Kansalaisuus:   Australia
Tennispelaaja
Pituus:  180 cm
Paino:  77 kg
Kätisyys:  oikea
Ammattilaisena:  1998–2016
Palkintorahat:  20 889 965 USD
Kaksinpeli
Paras sijoitus:  1. (19.11.2001)
Turnausvoittoja:  28
Voitot/tappiot:  616–262
Grand Slam -turnauksissa
Australian avoimet:  loppuottelu (2005)
Ranskan avoimet:  puolivälierät (2001, 2004)
Wimbledon:  voitto (2002)
Yhdysvaltain avoimet:  voitto (2001)
Nelinpeli
Paras sijoitus:  18  (23. lokakuuta 2000)
Voitot/tappiot:  125–96
Aiheesta muualla
www.lleytonandbechewitt.com
ITF
ATP
Lleyton Glynn Hewitt (s. 24. helmikuuta 1981 Adelaide, Australia) on australialainen tennispelaaja. Hän on yksi menestyneimmistä tennispelaajista, entinen tenniksen rankinglistan ykkössijoitettu. Hän on voittanut urallaan kaksi Grand Slam -turnausta, Yhdysvaltain avoimissa vuonna 2001 ja Wimbledonissa vuonna 2002. Vuonna 2005 hän eteni kotiturnauksensa Australian avointen finaaliin, jossa hän kuitenkin hävisi Marat Safinille. Hewitt on tunnettu erinomaisesta jalkatyöskentelystään, kilpailykyvystään sekä vakaista syötöistään. Hänen valmentajanaan toimii Tony Roche. Hän on International Tennis Federationin maailmanmestari vuosilta 2001 ja 2002. Hewitt on voittanut urallaan myös kaksi nelinpelin ATP-turnausta.
Yksityiselämä

Hewitt on ollut vuodesta 2005 lähtien naimisissa australialaisen näyttelijä Bec Cartwrightin kanssa. Heillä on kolme lasta. Hewitt on seurustellut myös tennispelaaja Kim Clijstersin kanssa.
Aiheesta muualla

Kuvia tai muita tiedostoja aiheesta Lleyton Hewitt Wikimedia Commonsissa
Lleyton Hewitt ATP:n sivuilla
Lleyton ja Bec Hewittin kotisivut
Louise Michel

Louise Michel (29. toukokuuta 1830 – 10. tammikuuta 1905) oli ranskalainen opettaja ja anarkisti, joka vaikutti Pariisin kommuunissa. Hän luennoi sosialismista, eikä uskonut parlamentaariseen vaikuttamiseen vaan näyttäviin väkivaltaisiin tekoihin ja lietsoi luokkasotaa.
Michel syntyi Vroncourtin linnassa palvelijattaren lapsena, ja hänen isänsä oli joko linnanherra tai tämän poika. Isäntäväki vastasi hänen liberaalista kasvatuksestaan, hän sai lukea Voltairen, Rousseaun ja  ensyklopedistien teoksia. Vuonna 1850, isän ja isovanhempien kuoltua, hänet ajettiin linnasta.
Louise Michel päätti elättää itsenä opettajana. Hän kävi seminaarin ja perusti Vroncourtin lähelle oman koulun, jossa vei oppilaat tutustumaan luontoon ja opetti heidät laulamaan Marseljeesia. Vanhemmat valittivat tästä ja Michel joutui prefektin puhuteltavaksi. Hän opetti myöhemmin tyttökoulussa Millièresissä ja siirtyi 1856 Pariisiin.
Pariisissa hän osti yksityisen päiväkoulun Montmartelta. Kolmannen tasavallan alkuaikana preussilaisten piirittäessä Pariisia Michel koetti pitää koulunsa toiminnassa ja hankkia ruokaa oppilailleen. Hän oli hyvin aktiivinen poliittisesti. Hän toimi Pariisin kommuunin ambulanssissa ja sotilaana Montmartren 61. pataljoonassa. Vasta kun hänen äitinsä otettiin kiinni, hän antautui ja joutui Satoryn vankilaan. Vuonna 1871 hänet karkotettiin Uuteen Kaledoniaan. Karkotuspaikassaan hän alkoi opettaa alkuasukkaita.
Kun Pariisin kommuuni armahdettiin, Michel palasi Ranskaan 1880, missä 10 000 ihmistä vastaanotti hänet riemuiten. Hän osallistui useisiin puhetilaisuuksiin, joissa kertoi sosiaalisesta vallankumouksesta ja anarkismista. Tilaisuuksista kerättiin pääsymaksuja, jotka Michel näki tapana, jolla keskiluokka saattoi rahoittaa työväenluokan kamppailua. Vuonna 1883 Michel vangittiin hänen johdettuaan työttömien mielenosoitusta yhdessä Emile Pougetin kanssa. Seuraavina vuosina hänen elämässään vuorottelivat vankilajaksot ja poliittiset puhekiertueet. Vuonna 1890 hän muutti Lontooseen. Hän matkusteli sieltä käsin Manner-Euroopassa luentomatkoilla, ja kuoli Marseillessa yhdellä näistä matkoistaan.
Michel julkaisi muistelmansa vuonna 1886, ja lisäksi runoja ja proosaa.
Aiheesta muualla

Kuvia tai muita tiedostoja aiheesta Louise Michel Wikimedia Commonsissa
Ludvig (Ranskan kruununprinssi, 1682–1712)

Ludvig, Burgundin herttua.
Henrik IV
Ludvig XIII
Gaston Orléans
Henriette-Marie
Ludvig XIII
Ludvig XIV
Filip I, Orléansin herttua
Ludvig XIV
Ludvig, Grand Dauphin
Ludvig, Burgundin herttua
Filip V, Espanjan kuningas
Kaarle, Berryn herttua
Ludvig XV
Ludvig XV
Ludvig, Dauphin
Ludvig XVI
Ludvig XVIII
Kaarle X
Ludvig XVI
Ludvig XVII
Ludvig XVII
Ludvig XVIII
Kaarle X
Ludvig, Burgundin herttua (ransk. Louis); (16. elokuuta 1682 Versailles, Ranskan kuningaskunta – 18. helmikuuta 1712 Marly) oli Ranskan kruununperillisen dauphin Ludvigin ja Baijerin prinsessa Marie Annen (1660–1690) vanhin poika ja Ludvig XIV:n pojanpoika.
Isänsä kuoleman jälkeen vuonna 1711 hänestä tuli kruununperillinen eli dauphin, mutta hän kuoli 29-vuotiaana tuhkarokkoon ennen isoisäänsä kuningasta. Hän oli naimisissa kaksinkertaisen pikkuserkkunsa Savoijin prinsessa Marie Adelaïden (1685–1712) kanssa, joka myös kuoli tuhkarokkoon 12. helmikuuta, kuusi päivää ennen puolisoaan.
Savoijin prinsessa Marie Adélaïde, Burgundin herttuatar
Jälkeläiset

Ludvig (Louis), Bretagnen herttua (1704–1705), kuoli vuoden ikäisenä kouristuksiin
Ludvig (Louis), Bretagnen herttua, Ranskan dauphin (1707– 8. maaliskuuta 1712), kuoli 5-vuotiaana tuhkarokkoon kolme viikkoa isänsä jälkeen
Ludvig XV, Ranskan kuningas (1710–1774), kihlautui 1722 Espanjan infanta Mariana Viktorian (1718–1781) kanssa, joka lähetettiin takaisin vanhemmilleen 1725. Avioitui Maria Leszczyńskan kanssa vuonna 1725, heillä oli jälkeläisiä; kuoli isorokkoon 34-vuotiaana.
Lost Frequencies

| Lost Frequencies |
| --- | --- |
 Lost Frequencies heinäkuussa 2016.
Henkilötiedot
Syntynyt: 30. marraskuuta 1993 (ikä 30) Bryssel, Belgia
Ammatti:  DJ, tuottaja
Muusikko
Taiteilijanimi:  Lost Frequencies 
Aktiivisena:  2014-
Tyylilajit:  deep house, trooppinen house
Soittimet:  syntetisaattori 
Levy-yhtiöt:  Found Frequencies, The Bearded Man, Armada Music
Aiheesta muualla
Kotisivut
  [ Muokkaa Wikidatassa ] [ ohje ]  
Lost Frequencies (oikelta nimeltään Felix De Laet, s. 30. marraskuuta 1993 Bryssel, Belgia) on belgialainen DJ-tuottaja.
Hän nousi suuren yleisön tietoon vuonna 2014 kappaleella "Are You With Me", jonka lisäksi hänet tunnetaan myös vuonna 2015 julkaisemastaan kappaleesta "Reality". Artistin kertoman mukaan hänen toiminimensä "Lost Frequencies" (suom. kadotetut taajuudet) on peräisin siitä kun hän käytti kadotetuiksi taajuuksiksi kutsumiaan kappaleita miksausten tekoon.
Diskografia > Albumit

Less Is More (21. lokakuuta 2016)
Alive and Feeling Fine (4. lokakuuta 2019)
Diskografia > EP-levyt

Feelings (12. kesäkuuta 2014)
Diskografia > Singlet

Pääartistina
Are You with Me (2014)
Reality (mukana Janieck Devy) (2015)
Beautiful Life (mukana Sandro Cavazza) (2016)
What Is Love (2016)
All or Nothing (mukana Axel Ehnström) (2017)
Here with You (Netskyn kanssa) (2017)
Crazy (Zonderlingin kanssa) (2017)
Melody (mukana James Blunt) (2018)
Like I Love You (mukana The NGHBRS) (2018)
Recognise (mukana Flynn) (2019)
Truth Never Lies (mukana Aloe Blacc) (2019)
Sun Is Shining (2019)
Black & Blue (Mokitan kanssa) (2019)
Sweet Dreams (2020)
Beat of My Heart (mukana Love Harder) (2020)
Love to Go (Zonderlingin kanssa, mukana Kelvin Jones) (2020)
Vierailevana artistina
Eagle Eyes (Felix Jaehn, mukana Lost Frequencies ja Linying) (2015)
Promosinglet
Trouble (mukana Lauren) (2014)
No Trust (mukana Lauren) (2014)
Tell Me (mukana Chesqua) (2014)
Käännös suomeksi
Käännös suomeksi
Louise Marmont

| Mitalit> Maa:   Ruotsi.Naisten curling. Olympialaiset  | Mitalit> Maa:   Ruotsi.Naisten curling. Olympialaiset  | Mitalit> Maa:   Ruotsi.Naisten curling. Olympialaiset  | Maa:   Ruotsi> Naisten curling. |
| --- | --- | --- | --- |
|  Pronssia | Nagano 1998 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Garmisch-Partenkirchen 1992 |  |  |
|  Kultaa | Brandon 1995 |  |  |
|  Kultaa | Kamloops 1998 |  |  |
|  Kultaa | Saint John 1999 |  |  |
|  Pronssia | Glasgow 1988 |  |  |
|  Pronssia | Milwaukee 1989 |  |  |
|  Pronssia | Geneve 1993 |  |  |
|  Pronssia | Oberstdorf 1994 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Perth 1992 |  |  |
|  Kultaa | Leukerbad 1993 |  |  |
|  Kultaa | Füssen 1997 |  |  |
|  Kultaa | Oberstdorf 2000 |  |  |
|  Hopeaa | Morzine 1984 |  |  |
|  Hopeaa | Oberstdorf 1987 |  |  |
|  Hopeaa | Kööpenhamina 1996 |  |  |
|  Pronssia | Engelberg 1989 |  |  |
|  Pronssia | Grindelwald 1995 |  |  |
Anna Louise Marmont (s. 22. toukokuuta 1967 Jönköping) on ruotsalainen kilpauransa päättänyt curlingpelaaja, olympiamitalisti, maailman- ja euroopanmestari.
Elämä ja urheilu-ura

Marmont voitti pronssia lajin historian ensimmäisessä naisten olympiaturnauksessa Naganossa 1998. Neljä vuotta myöhemmin Salt Lake Cityn talviolympialaisissa hänen edustamansa Ruotsi sijoittui kuudenneksi. MM-kilpailuista Marmont voitti kahdeksan mitalia joista neljä kultaista, ja EM-kilpailuista hän voitti neljä mestaruutta sekä viisi himmeämpää mitalia. Elisabet Gustafsonin kipparoima maajoukkuekokoonpano, johon Marmont kilpaurallaan pitkälti kuului, on nimetty curlingin kansainväliseen hall of fameen.
Aiheesta muualla

Louise Marmont Kansainvälinen olympiakomitea. (englanniksi)
Lentopallon seurajoukkueiden maailmanmestaruuskilpailut

| Lentopallon seurajoukkueiden maailmanmestaruuskilpailut |
| --- | --- |
Laji:  lentopallo
Perustettu:  1989
Joukkueita:  8
Hallitseva mestari:  Sir Safety Perugia (miehet)   Imoco Volley (naiset)
Lentopallon seurajoukkueiden maailmanmestaruuskilpailut on kansainvälisen lentopalloliiton FIVB:n järjestämä lentopalloturnaus. Turnaus on järjestettiin ensimmäisen kerran vuonna 1989 ja vuosittain vuodesta 2009 lähtien. Naisten seurajoukkueiden maailmanmestaruudesta on kilpailtu ensimmäisen kerran 1994, mutta vuosittain vasta vuodesta 2010 lähtien.
Maailmanmestaruuskilpailuihin pääsee kahdeksan joukkuetta: Kisojen isäntäseura, Euroopasta kaksi (Mestareiden liigan finalistit), Etelä-Amerikasta kaksi, Aasiasta kaksi ja Afrikasta yksi seura.
Kisat ja mitalistit > Miehet

| Vuosi | Isäntämaa | Kultaa | Hopeaa | Pronssia |
| --- | --- | --- | --- | --- |
| 1989 | Italia |  Maxicono Parma |  VK TsSKA Moskova |  CA Pirelli São Paulo |
| 1990 | Italia |  Mediolanum Milan |  Banespa São Paulo |  Maxicono Parma |
| 1991 | Brasilia |  Il Messaggero Ravenna |  EC Banespa São Paulo |  Mediolanum Milan |
| 1992 | Italia |  Mediolanum Milan |  Sisley Treviso |  Olympiakos SC |
| 2009 | Qatar |  Trentino Betclic Trento |  Skra Bełchatów |  Zenit Kazan |
| 2010 | Qatar |  Trentino Betclic Trento |  Skra Bełchatów |  Paykan Tehran |
| 2011 | Qatar |  Trentino Betclic Trento |  Jastrzębski Węgiel |  Zenit Kazan |
| 2012 | Qatar |  Trentino Betclic Trento |  Sada Cruzeiro Volei |  Skra Bełchatów |
| 2013 | Brasilia |  Sada Cruzeiro Volei |  Lokomotiv Novosibirsk |  Trentino Diatec Trento |
| 2014 | Brasilia |  Belogorje Belgorod |  Al-Rayyan |  UPCN San Juan |
| 2015 | Brasilia |  Sada Cruzeiro Volei |  Zenit Kazan |  UPCN San Juan |
| 2016 | Brasilia |  Sada Cruzeiro Volei |  Zenit Kazan |  Trentino Volley Trento |
| 2017 | Puola |  Zenit Kazan |  Lube Civitanova |  Sada Cruzeiro Volei |
| 2018 | Puola |  Trentino Betclic Trento |  Cucine Lube Civitanova |  Fakel Novyi Urengoi |
| 2019 | Brasilia |  Cucine Lube Civitanova |  Sada Cruzeiro Volei |  Zenit Kazan |
| 2021 | Brasilia |  Sada Cruzeiro Volei |  Cucine Lube Civitanova |  Trentino Itas Trento |
| 2022 | Brasilia |  Sir Safety SUSA Perugia |  Trentino Itas Trento |  Sada Cruzeiro Volei |